ASL AFTERNOON TRADE – บล.เอเอสแอล
SET… จับตาการเจรจาการค้า ระยะสั้นเน้นยืน 1624 ตลา …
16 ต.ค. 2562

SET… จับตาการเจรจาการค้า ระยะสั้นเน้นยืน 1624
ตลาดหุ้นไทยภาคเช้าปิดปรับตัวขึ้น ตามตลาดภูมิภาคที่แกว่งตัวขึ้นนักลงทุนมีมุมมองที่เป็นบวกเกี่ยวกับการเจรจาข้อตกลงของอังกฤษในการถอนตัวจากสหภาพยุโรป (Brexit) รวมถึงการส่งสัญญาณให้เห็นถึงสหรัฐฯมีโอกาสที่จะเข้าแทรกแซงสถานการณ์ในฮ่องกง ซึ่งอาจทำให้จีนไม่พอใจ และมีผลส่งต่อไปที่การเจรจาการค้าด้วยทำให้เกิดความไม่แน่นอน ดังนั้น สถานการณ์ชุมนุมในฮ่องกงคงจะต้องติดตามอย่างใกล้ชิด ขณะที่รัฐบาลเสนองบปี 2563 วงเงิน 3.2 ล้านล้านบาท เพื่อเพิ่มขีดสามารถแข่งขัน 3.8 แสนล้านบาท โดยพัฒนาขนส่งโลจิสติกส์มากสุด 9.7 หมื่นล้าน และการทยอยประกาศผลประกอบการงวดไตรมาส 3Q62 ของกลุ่มธนาคาร
กลยุทธ์ – ดัชนีปรับตัวขึ้นยืนเหนือ 1,632 สะท้อนภาพการฟื้นตัวที่มีโอกาสปรับตัวขึ้นได้ต่อ ระยะสั้นอาจมีแรงขายทำกำไรที่แนวต้าน 1,640 หากยังยืน 1,632 ได้ยังมีโอกาสซื้อเพื่อเก็งกำไรระยะสั้น แนวรับ 1,632 / 1,624 แนวต้าน 1,640 / 1,652
WORK
เบรคแนวต้านขาลง ยืนมั่นคงเป็นสัญญาณบวก
ปิด 20.10
แนวรับ 20.00 / 19.70
แนวต้าน 20.50 / 20.80
Cut loss 19.50
แท่งเทียนปรับตัวขึ้นจากฐานราคา เบรคแนวต้านขาลง EMA10 วันที่ 19.70 และยืนได้มั่นคงพร้อมปริมาณการซื้อขายที่เพิ่มขึ้นยืนยันการเปลี่ยนแนวโน้ม ระยะสั้นการเน้นยืน 20.00-19.70 เป็นแนวรับระยะสั้นไม่ควรต่ำกว่า เพื่อคงแนวโน้มบวก ขณะที่ RSI ที่ชี้ขึ้นและ Slow stoc. ที่ตัดขึ้นจากภาวะ Oversold เป็นสัญญาณบวกต่อแนวโน้ม
JMART
ทดสอบแนวต้าน w-shape ที่ 9.60
ปิด 9.40
แนวรับ 9.30 / 9.15
แนวต้าน 9.60 / 9.75
Cut loss &lt; 9.15
แท่งเทียนปรับตัวขึ้นทำรูปแบบ W-shape ขาขึ้น ทดสอบเบรคแนวต้าน Neck line 9.60 หากผ่านยืนจะยังคงเป็นโมเมนตัมขาขึ้น ระยะสั้นการปรับตัวเน้นยืนแนวรับ 9.30-9.15 เพื่อคงสัญญาณขาขึ้น ขณะที่ Slow sto. ตัดขึ้นและ RSI ที่ชี้ขึ้นเกิน 50 เป็นแนวโน้มบวกของขาขึ้น
SELL SIGNAL AAV
หลุดแนวรับขาลง Bollinger band เป็นสัญญาณลบ
ปิด 2.74
แนวรับ 2.70***
แนวต้าน 2.96 / 3.00
แท่งเทียนปรับตัวลงต่อเนื่องหลุดขอบล่าง Bollinger band เป็นโมเมนตัมขาลง ระยะสั้นหลังหลุดแนวรับหลัก 2.80 ให้แนะนำหลีกเลี่ยงให้รอเล่นรอบที่แนวรับใหม่ที่ 2.66-2.70 ไม่ควรต่ำกว่า ขณะที่ Slow stoc. + RSI ชี้ลงมองเป็นลบต่อแนวโน้ม
TIME TO SWITCH
โรงกลั่น
แนะนำ SWITCH กลุ่ม “ก่อสร้าง” ในระยะสั้น เช่น IRPC SPRC TOP หลังจากที่ราคามีการปรับคัวขึ้นตอบรับกับค่าการกลั่นที่ปรับตัวสูงขึ้นในรอบปี แต่หลังจากที่ค่าการกลั่นปรับตัวลงมาอย่างมาก 5 วันติดต่อกัน มองเป็น sentiment เชิงลบต่อกลุ่มโรงกลั่น
โรงพยาบาล
แนะนำการลงทุนมาเป็นกลุ่ม “โรงพยาบาล” ในระยะสั้น เช่น BDMS BCH CHG เนื่องจากเป็นช่วงใกล้ประกาศงบไตรมาสที่ 3 ที่เป็น High Season ที่คาดว่าผลประกอบการจะออกมาดี มีคามเป็นหุ้นที่ defensive ในช่วงที่เศรษฐกิจผันผวนรวมถึงยังมีสัญญาณทางเทคนิคที่น่าสนใจ
 